
ΤΕΥΧΟΣ ΔΕΥΤΕΡΟ Αρ. Φύλλου 1035 

8 Ιουλίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αντικατάσταση της υπ’ αριθμ. 190862/2.8.2002 απόφα¬ 
σης του Υπουργού Εργασίας και Κοινωνικών Ασφα¬ 


λίσεων «Καθορισμός κριτηρίων επιλογής, διαδικα¬ 
σίας αξιολόγησης και επιλογής του με σύμβαση 
εξαρτημένης εργασίας ορισμένου χρόνου εκπαιδευ¬ 
τικού προσωπικού των σχολών Τ.Ε.Ε. του Ο.Α.Ε.Δ.» 1 

Έγκριση Υπερωριακής εργασίας μονίμου προσωπι¬ 
κού Λ.Τ. ΩΡΩΠΟΥ Β’ εξαμήνου 2004. 2 

Έγκριση Υπερωριακής εργασίας μονίμου προσωπι¬ 
κού Λ.Τ. Ν. ΜΕΣΣΗΝΙΑΣ Β’ εξαμήνου 2004. 3 

Έγκριση Υπερωριακής εργασίας Β' εξαμήνου μονίμου 
προσωπικού του Λιμενικού Ταμείου ΠΟΡΤΟ ΡΑΦΤΗ 4 
Έγκριση Υπερωριακής εργασίας Β’ εξαμήνου μονίμου 
προσωπικού του Λιμενικού Ταμείου ΛΑΓΟΣ. 5 


ΑΠΟΦΑΣΕΙ Σ 

Αριθ. 190898 (1) 

Αντικατάσταση της υπ’ αριθμ. 190862/2.8.2002 απόφα¬ 
σης του Υπουργού Εργασίας και Κοινωνικών Ασφαλί¬ 
σεων «Καθορισμός κριτηρίων επιλογής, διαδικασίας 
αξιολόγησης και επιλογής του με σύμβαση εξαρτημέ¬ 
νης εργασίας ορισμένου χρόνου εκπαιδευτικού προ¬ 
σωπικού των σχολών Τ.Ε.Ε. του Ο.Α.Ε.Δ.». 

Ο ΥΠΟΥΡΓΟΣ ΑΠΑΣΧΟΛΗΣΗΣ ΚΑΙ 
ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του Ν. 1558/1985 «Κυβέρνηση και Κυ¬ 
βερνητικά Όργανα» (ΦΕΚ 137/τ. Α'). 

2. Την υπ’ αριθμ. Υ1 απόφαση του Πρωθυπουργού «Με¬ 
ταβολή τίτλων Υπουργείων και καθορισμός της σειράς τά¬ 
ξης των Υπουργείων» (ΦΕΚ 513/10.3.2004). 

3. Τις διατάξεις του Ν. 2956/2001 (ΦΕΚ258/τ. Α'). 

4. Τις διατάξεις του Ν. 2640/1998 (ΦΕΚ206/τ. Α'), όπως 
ισχύει. 

5. Τις διατάξεις του άρθρου 16 του Ν. 2643/1998 (ΦΕΚ 
220/τ. Α'). 


6. Την υπ’ αριθμ. 190862/2.8.2002 απόφαση του Υπουρ¬ 
γού Εργασίας και Κοινωνικών Ασφαλίσεων «Καθορισμός 
κριτηρίων επιλογής, διαδικασίας αξιολόγησης και επιλο¬ 
γής του με σύμβαση εξαρτημένης εργασίας ορισμένου 
χρόνου εκπαιδευτικού προσωπικού των σχολών Τ.Ε.Ε. 
του Ο.Α.Ε.Δ.» 

7. Την υπ’ αριθμ. 1518/20/22.6.2004 απόφαση του Δ.Σ. 
του Ο.Α.Ε.Δ., η οποία διαβιβάστηκε με το υπ’ αριθμ. 
Β116153/25.6.2004 έγγραφο του Οργανισμού, αποφασί¬ 
ζουμε: 

Αντικαθιστούμε υπ’ αριθμ. 190862/ 2.8.2002 την από¬ 
φασή μας «Καθορισμός κριτηρίων επιλογής, διαδικασίας 
αξιολόγησης και επιλογής του με σύμβαση εξαρτημένης 
εργασίας ορισμένου χρόνου εκπαιδευτικού προσωπικού 
των σχολών Τ.Ε.Ε. του Ο.Α.Ε.Δ.» ως ακολούθως: 

Α. ΥΠΟΒΟΛΗ, ΠΑΡΑΛΑΒΗ ΚΑΙ ΕΛΕΓΧΟΣΔΙΚΑΙΟΛΟΓΗ- 
ΤΙΚΩΝ 

Η διαδικασία και ο τρόπος υποβολής, παραλαβής και 
ελέγχου των δικαιολογητικών των υποψηφίων εκπαιδευ¬ 
τικών για τα Τ.Ε.Ε. Ο.Α.Ε.Δ. καθορίζεται στην οικεία προ¬ 
κήρυξη. 

Εκπαιδευτικοί που είχαν προσληφθεί και υπηρετούσαν 
με σχέση εργασίας ιδιωτικού δικαίου ορισμένου χρόνου ή 
με ωριαία αντιμισθία στις σχολές του Οργανισμού Απα¬ 
σχόλησης Εργατικού Δυναμικού (Ο.Α.Ε.Δ.), είτε κατά την 
σχολική περίοδο 1988-1989, είτε κατά την σχολική περίο¬ 
δο 1993-1994, προσλαμβάνονται, ύστερα από υποβολή 
σχετικής αίτησης τους στον Ο.Α.Ε.Δ, κατά προτεραιότη¬ 
τα έναντι των άλλων υποψηφίων. 

Η προτεραιότητα των ανωτέρω ισχύει τόσο για την πρό¬ 
σληψή τους, που θα γίνει για όλες τις ανάγκες των σχολών 
του Ο.Α.Ε.Δ., όσο και για την κατάταξη τους που θα γίνει 
με βάση τη συνολική προϋπηρεσία τους και ανεξάρτητα 
αν αυτοί υπηρέτησαν κατά την σχολική περίοδο 1988- 
1989 ή κατά την σχολική περίοδο 1993-1994. 

Β. ΔΙΚΑΙΟΛΟΓΗΤΙΚΑ 

1. Αίτηση 

Η Αίτηση συμμετοχής είναι έντυπη και χορηγείται από 
την Γ ραμματείατωνΤΕΕτου Ο.Α.Ε.Δ. 

Αίτηση υποβάλλεται στο ΤΕΕ του Ο.Α.Ε.Δ. που αναφέ- 
ρεται στην προκήρυξη. Σε περίπτωση που στον ίδιο νομό 
λειτουργούν πλέον του ενός ΤΕΕ Ο.Α.Ε.Δ. η αίτηση υπο¬ 
βάλλεται σε ένα από αυτά και παρέχει τη δυνατότητα στον 
υποψήφιο/α, να δηλώνει ότι επιθυμεί να αξιολογηθεί για 

την ίδια ειδικότητα και σε άλλα ΤΕΕ του ΟΑΕΔ του ίδιου 
νομού. Στην αίτηση και την αντίστοιχη θέση αναγράφεται 
οπωσδήποτε, η ειδικότητα για την οποία ο υποψήφιος εν- 
διαφέρεται, όπως αυτή αναφέρεται στην αντίστοιχη προ¬ 
κήρυξη. Κατά την δημιουργία των πινάκων αξιολόγησης 
οι συνταξιούχοι και όσοι, πολιτικοί διοικητικοί υπάλληλοι 
του κράτους και των Ν.Π.Δ.Δ. υπάγονται στη διάταξη του 
Ν. 2683/1999 ΦΕΚ Α19 και έχουν υποβάλλει αίτηση, κατα¬ 
τάσσονται σε ιδιαίτερο πίνακα και έπονται των λοιπών 
υποψηφίων. 

2. Βασικός Τίτλος Σπουδών 

Ως βασικός τίτλος σπουδών θεωρείται εκείνος με την ει¬ 
δικότητα του οποίου είναι κάποιος υποψήφιος και πρέπει 
να αναφέρεται σαφώς στην αίτηση. 

Στον βασικό τίτλο σπουδών πρέπει να αναφέρεται επα¬ 
κριβώς η ειδικότητα, η οποία και θα πρέπει να είναι σύμ¬ 
φωνη με τη σχετική προκήρυξη, καθώς και η ημερομηνία 
κατά την οποία ο υποψήφιος κατέστη πτυχιούχος. 

Ο βασικός τίτλος σπουδών υποβάλλεται σε αντίγραφο 
ή σε νόμιμα επικυρωμένο φωτοαντίγραφο. Αντί του αντι¬ 
γράφου τίτλου σπουδών μπορεί να υποβάλλεται πιστο¬ 
ποιητικό σπουδών, στο οποίο όμως πρέπει να αναφέρο- 
νται όλα τα παραπάνω στοιχεία. 

Σε περίπτωση που ο βασικός τίτλος σπουδών έχειεκδο- 
θεί από εκπαιδευτικό ίδρυμα του εξωτερικού πρέπει ο 
υποψήφιος να υποβάλλει: 

- Φωτοαντίγραφο του τίτλου σπουδών. 

- Βεβαίωση Ισοτιμίας και Αντιστοιχίας του τίτλου σπου¬ 
δών από αρμόδιο φορέα (ΔΙΚΑΤΣΑ, ΙΤΕ, ΟΕΕΚ κ.λ.π.). 

3. Τίτλοι Αναγνωρισμένων Μεταπτυχιακών Σπουδών 

Ως τίτλοι αναγνωρισμένων μεταπτυχιακών σπουδών εν¬ 
νοούνται μεταπτυχιακοί τίτλοι ανωτάτων εκπαιδευτικών 
ιδρυμάτων του εσωτερικού ή του εξωτερικού αποδεδειγ¬ 
μένης διάρκειας τουλάχιστον ενός έτους (μεταπτυχιακά 
πιστοποιητικά, πιαεΙθΓ, Ω.Ε.Α.) καθώς και διδακτορικά δι¬ 
πλώματα. 

Μεταπτυχιακοί τίτλοι και διδακτορικά διπλώματα για να 
αξιολογηθούν πρέπει να αφορούν το βασικό τίτλο σπου¬ 
δών. 

4. Τίτλοι ή Βεβαιώσεις Παιδαγωγικών Σπουδών 

Ως τίτλοι ή βεβαιώσεις Παιδαγωγικών Σπουδών εννο¬ 
ούνται τίτλοι ή βεβαιώσεις Παιδαγωγικών Σπουδών ανα¬ 
γνωρισμένων Ιδρυμάτων, τουλάχιστον ενός διδακτικού 
εξαμήνου. 

Τίτλοι ή βεβαιώσεις Παιδαγωγικών σπουδών εκπαιδευ¬ 
τικών ιδρυμάτων του εξωτερικού αξιολογούνται μόνο 
στην περίπτωση που είναι επικυρωμένα από αρμόδιες αρ¬ 
χές και συνοδεύονται από επίσημη μετάφραση στην Ελ¬ 
ληνική γλώσσα του Υπουργείου Εξωτερικών. 

Ως τίτλος Παιδαγωγικών σπουδών θα θεωρείται και η 
κτήση δεύτερου πτυχίου των κλάδων ΠΕΙ, ΠΕ2, ΠΕ3, 
ΠΕ4, ΠΕ5, ΠΕ6, ΠΕ7, ΠΕ8, ΠΕ11, ΠΕ16,πτυχίου ΑΣΕΤΕΜ, 
τα οποία θεωρούνται ότι εμπεριέχουν Παιδαγωγική κα¬ 
τάρτιση (άρθρο Μπαρ. 8 Ν. 1566/1985) και πτυχίο Διδα¬ 
σκάλου και Νηπιαγωγών. 

Ο τίτλος Παιδαγωγικών Σπουδών δεν είναι απαραίτητο 
να έχει αποκτηθεί στην ειδικότητα για την οποία υποβάλ¬ 
λεται η αίτηση. 

5. Βεβαιώσεις Διδακτικής Εμπειρίας 

Η Διδακτική εμπειρία που βεβαιώνεται πρέπει να έχει 
αποκτηθεί σε β' βάθμια εκπαίδευση, στην ειδικότητα του 
βασικού πτυχίου και απαραίτητα μετά την κτήση του πτυ¬ 
χίου. 


Η Διδακτική εμπειρία σε αναγνωρισμένα Ιδιωτικά Σχο¬ 
λεία πρέπει απαραίτητα να βεβαιώνεται για την ακρίβεια 
του περιεχομένου της από Δημόσια εκπαιδευτική αρχή. 

Σε κάθε Βεβαίωση Διδακτικής Εμπειρίας θα πρέπει 
οπωσδήποτε να αναφέρονται: 

- Το χρονικό διάστημα (έναρξη-λήξη) διδασκαλίας. 

- Οι συνολικές ώρες διδασκαλίας στο χρονικό διάστημα 
που αναφέρεται στη βεβαίωση ή προκειμένου για ανα¬ 
πληρωτές το εβδομαδιαίο ωράριο διδασκαλίας τους. 

- Η ιδιότητα, ο κλάδος και η ειδικότητα με την οποία 
πραγματοποιήθηκε η διδασκαλία από τον ενδιαφερόμενο 
εκπαιδευτικό. 

Βεβαιώσεις που δεν αναφέρονται ή δεν δύνανται να 
υπολογιστούν ακριβώς από τα αναγραφόμενα οι συνολι¬ 
κές ώρες διδασκαλίας δεν θα λαμβάνονται υπόψη. 

6. Βεβαιώσεις Επαγγελματικής Εμπειρίας 

Βεβαιώσεις που αναφέρονται σε διδακτικό έργο οποι¬ 
οσδήποτε μορφής δεν προσμετρούνται ως επαγγελματι¬ 
κή εμπειρία. 

Η επαγγελματική εμπειρία για να αξιολογηθεί θα πρέπει 
να έχει αποκτηθεί στην ειδικότητα του βασικού πτυχίου 
και οπωσδήποτε μετά την απόκτηση του πτυχίου αυτού. 

Αναλυτικά: 

α) Επαγγελματική Εμπειρία στο Δημόσιο Τομέα 

Οι βεβαιώσεις απασχόλησης στον Δημόσιο Τομέα θα 
πρέπει να έχουν εκδοθεί από αρμόδιες Υπηρεσίες και να 
αναγράφουν με σαφήνεια το χρονικό διάστημα της εργα¬ 
σίας, την υπαλληλική κατηγορία και βαθμό, την ειδικότη¬ 
τα, το πτυχίο, την εργασία ή το επιτελεσθέν έργο και το 
συγκεκριμένο είδος απασχόλησης κατά το αντίστοιχο 
χρονικό διάστημα. 

β) Επαγγελματική Εμπειρία στον Ιδιωτικό Τομέα 

Οι βεβαιώσεις απασχόλησης στον Ιδιωτικό Τομέα εφό¬ 
σον πρόκειται για: 

βΐ) Μισθωτούς 

Θα πρέπει να έχουν εκδοθεί από τον εργοδότη και να 
αναγράφουν με σαφήνεια το χρονικό διάστημα της εργα¬ 
σίας, την ειδικότητα, το πτυχίο, την εργασία ή το επιτελε- 
σθέν έργο και το συγκεκριμένο είδος απασχόλησης κατά 
το αντίστοιχο χρονικό διάστημα. 

Οι βεβαιώσεις αυτές θα πρέπει να είναι θεωρημένες 
από αρμόδια αρχή της περιοχής που εδρεύει ή επιχείρη¬ 
ση (π.χ. Επιθεώρηση Εργασίας ως προς την ειδικότητα 
και τον χρόνο). 

β2) Ελεύθερους Επαγγελματίες 

1. Έναρξη επαγγέλματος από την αντίστοιχη Οικονομι¬ 
κή Εφορία. 

2. Φωτοτυπίες των εντύπων Ε1 των αντίστοιχων Οικο¬ 
νομικών Ετώντα οποία ο υποψήφιος επικαλείται ως Επαγ¬ 
γελματική Εμπειρία συνοδευόμενα από υπεύθυνη δήλω¬ 
ση σύμφωνα με την οποία τα προσκομιζόμενα έγγραφα 
έτσι ακριβώς έχουν κατατεθεί στις αντίστοιχες Οικονομι¬ 
κές Εφορίες. 

3. Για να αξιολογηθεί η προϋπηρεσία σε ελεύθερο 
επάγγελμα θα πρέπει το εισόδημα που δηλώνεται από 
αντίστοιχο οικονομικό έτος να είναι ίσο τουλάχιστον με το 
ελάχιστο αφορολόγητο όριο φυσικού προσώπου για το 
αντίστοιχο έτος. 

β3) Σε κάθε περίπτωση εργαζομένων στον Ιδιωτικό Το- 
μέα πέρα από τις παραπάνω βεβαιώσεις δεν γίνονται δε¬ 
κτά και δεν αξιολογούνται φωτοαντίγραφα βιβλιαρίων 
ενσήμων, σημειώματα καταβολής εισφορών, εκκαθαρι¬ 
στικά σημειώματα εφορίας, αποδείξεις ασφαλιστικών 
ταμείων κ.τ.λ. 

γ) Επαγγελματική Εμπειρία εκτός Ελλάδος 

Η επαγγελματική Εμπειρία εκτός Ελλάδος αναγνωρίζε¬ 
ται εφόσον ο υποψήφιος υποβάλλει: 

1. Δήλωση εργοδότη όπως παράγραφος Β,6, βΐ του πα¬ 
ρόντος Κεφαλαίου συνοδευόμενη από επίσημη μετάφρα¬ 
ση του ΥΠ. Εξωτερικών. 

2. Βεβαίωση Ελληνικού Ασφαλιστικού φορέα ότι η πα¬ 
ραπάνω προϋπηρεσία αναγνωρίζεται ως συντάξιμος χρό¬ 
νος. 

Γ. ΟΡΓΑΝΑ ΚΑΙ ΔΙΑΔΙΚΑΣΙΑ ΑΞΙΟΛΟΓΗΣΗΣ ΚΑΙ ΕΠΙΛΟ¬ 
ΓΗΣ- ΕΝΣΤΑΣΕΙΣ 

1. Για την αξιολόγηση των υποψήφιων ωρομισθίων εκ¬ 
παιδευτικών με βάση τα νόμιμα υποβληθέντα δικαιολογη- 
τικά και τα αντίστοιχα προσόντα τους συγκροτείται με 
απόφαση του Διοικητή του Ο.Α.Ε.Δ. σε κάθε περιφερεια¬ 
κή Διεύθυνση, επιτροπή αποτελούμενη από εκπαιδευτι¬ 
κούς ή και διοικητικούς υπαλλήλους της αντίστοιχης πε¬ 
ριφερειακής Διεύθυνσης. 

Σε περίπτωση έλλειψης ή κωλύματος των παραπάνω 
μελών με απόφαση του Διοικητή του Ο.Α.Ε.Δ. ορίζονται οι 
αντικαταστάτες τους. 

Η Επιτροπή αυτή: 

I. Ελέγχει την εγκυρότητα και την πληρότητα των δικαι- 
ολογητικών αυτών και αποκλείει τους μη δικαιούμενους 
να συμμετάσχουν στην επιλογή με βάση τα δικαιολογητι- 
κά αυτά. 

II. Ταξινομείτο δικαιολογητικά κατά ειδικότητα σύμφω¬ 
να με τη σχετική προκήρυξη και βαθμολογεί όλα τα δικαι- 
ολογητικά των υποψηφίων σύμφωνα με τα προβλεπόμε- 
να στην παρούσα Απόφαση. Για κάθε ένα υποψήφιο συ¬ 
ντάσσει Έκθεση Αξιολόγησης. 

III. Μετά τη βαθμολόγηση όλων των υποψηφίων συ¬ 
ντάσσει Πίνακα Αξιολόγησης Ωρομίσθιων Εκπαιδευτικών 
κατά ειδικότητα σύμφωνα με τη σχετική προκήρυξη και 
κατά σειρά αξιολόγησης με βάση το συνολικό βαθμό κά¬ 
θε υποψηφίου. 

IV. Συντάσσει Πίνακα Αποκλεισμένων από τη διαδικασία 
επιλογής υποψηφίων στον οποίο αναγράφεται συνοπτικά 
η αιτιολογία αποκλεισμού για κάθε ένα υποψήφιο. 

V. Αποφασίζει για κάθε θέμα που προκύπτει κατά τη δια¬ 
δικασία αξιολόγησης των υποψηφίων ωρομισθίων εκπαι¬ 
δευτικών και αφορά στα κριτήρια και τη διαδικασία αξιο¬ 
λόγησης που δεν προβλέπεται από την παρούσα απόφα¬ 
ση. 

VI. Οι περιπτώσεις των παραγράφων IV & V επανεξετά¬ 
ζονται από τη δευτεροβάθμια επιτροπή, στην οποία απο- 
στέλλονται ολόκληροι οι φάκελοι των εν λόγω υποψη¬ 
φίων, ενώ παράλληλα σημειώνεται στους πίνακες που θα 
αναρτηθούν στην Εκπαιδευτική Μονάδα δίπλα στο όνομα 
κάθε υποψηφίου από τους παραπάνω η ένδειξη «επανε¬ 
ξέταση». Ο υποψήφιος ενημερώνεται για τους λόγους 
της παραπομπής σε επανεξέταση από τον Πρόεδρο της 
Επιτροπής για να έχει τη δυνατότητα ένστασης όπως και 
οι υπολοιποι υποψήφιοι. 

νΐα. Η Επιτροπή μετά την ολοκλήρωση της διαδικασίας 
αξιολόγησης των υποψηφίων, παραδίδει στον Διευθυντή 
του ΤΕΕ τα στοιχεία όλων των υποψηφίων, της έκθεσης 
αξιολόγησης, τους συγκεντρωτικούς πίνακες αξιολόγη¬ 
σης και τον πίνακα αποκλεισμένων. 

νίβ. Ο Διευθυντής του ΤΕΕτου Ο.Α.Ε.Δ. την επόμενη ερ¬ 
γάσιμη ημέρα, μετά τη λήξη του έργου της Επιτροπής 
Επιλογής Ωρομισθίων Εκπαιδευτικών, αναρτά σε εμφα¬ 
νές σημείο της Εκπαιδευτικής Μονάδας αντίγραφα των 


Πινάκων Αξιολόγησης και του Πίνακα Αποκλεισμένων και 
ανακοίνωση για το δικαίωμα των Υποψηφίων Ωρομισθίων 
Εκπαιδευτικών υποβολής ένστασης κατάτων Πινάκων μέ¬ 
σα σε προθεσμία 5 (πέντε) εργάσιμων ημερών από την 
ημερομηνία ανάρτησης τους. 

Οι ενστάσεις κατά των πινάκων από υποψηφίους εκπαι¬ 
δευτικούς που πήραν μέρος στην επιλογή για να εξετα¬ 
στούν πρέπει: 

- Να έχουν υποβληθεί μέσα στην προβλεπόμενη χρονι¬ 
κή προθεσμία. 

- Να περιλαμβάνουν τα πλήρη στοιχεία του υποψήφιου, 
το ΤΕΕ και την ειδικότητα για την οποία ήταν υποψήφιοι 
και τους συγκεκριμένους λόγους για την οποίους ενίστα- 
νται αναλυτικά. Κανένα νέο δικαιολογητικά δεν υποβάλ¬ 
λεται μετά την ένσταση. 

2. Με Απόφαση του Διοικητή του Ο.Α.Ε.Δ. συγκροτού¬ 
νται σε κάθε Περιφερειακή Διεύθυνση του Οργανισμού 
δευτεροβάθμιες τριμελείς Επιτροπές αποτελούμενες 
από: 

α) Τον Περιφερειακό Διευθυντή, ως Πρόεδρο. 

β) Εκπρόσωπο της Διοίκησης, ως μέλος. 

γ) Τον Διευθυντή της εκπαιδευτικής μονάδας, ως μέ¬ 
λος. 

Σε περίπτωση έλλειψης ή κωλύματος των παραπάνω 
μελών με απόφαση του Διοικητή του Ο.Α.Ε.Δ. ορίζεται η 
αντικατάσταση τους. Ειδικά στις περιπτώσεις αποκλει¬ 
σμού λόγω ακαταλληλότητας ο Διευθυντής της εκπαι¬ 
δευτικής μονάδας αντικαθίσταται από άλλο Διευθυντή 
εκπαιδευτικής μονάδας της ίδιας Περιφερειακής Διεύ¬ 
θυνσης. 

Η Επιτροπή αυτή: 

I. Επανεξετάζει τις περιπτώσεις εκείνες που παραπέ- 
μπονται σε αυτή από τις Πρωτοβάθμιες Επιτροπές καθώς 
και όποια περίπτωση εισηγείται μέλος της επιτροπής αυ¬ 
τής. 

II. Κρίνει τις υποβληθείσες ενστάσεις και οι αποφάσεις 
της είναι οριστικές. 

III. Ελέγχει και επικυρώνει τους τελικούς Πίνακες Αξιο¬ 
λόγησης Ωρομισθίων εκπαιδευτικών και τον Πίνακα Απο¬ 
κλεισμένων όπως αυτοί διαμορφώνονται μετά την επανε¬ 
ξέταση των ανωτέρω. 

IV. Ενημερώνει, το συντομότερο δυνατό (με ΕΑΧ) τη Δι¬ 
εύθυνση Εκπαίδευσης του Οργανισμού, για κάθε θέμα 
επιλογής ωρομισθίων εκπαιδευτικών, που δεν προβλέπε- 
ται από την παρούσα απόφαση, αναφέροντας συγχρό¬ 
νως την πρόταση της και ενεργεί κατόπιν οδηγιών της Δι¬ 
εύθυνσης Εκπαίδευσης. 

V. Συντάσσει σχετικό πρακτικό, στο οποίο περιλαμβά¬ 
νονται ο επικυρωμένος Πίνακας Αποκλεισμένων και οι επι¬ 
κυρωμένοι Πίνακες Αξιολόγησης κατά ΤΕΕ και ειδικότητα 
σύμφωνα με τις σχετικές προκηρύξεις. 

Το έργο των Επιτροπών λήγει μετά την ολοκλήρωση 
των παραπάνω διαδικασιών. 

Οι νέοι τελικοί πίνακες, που θα προκύψουν μετά την 
ολοκλήρωση του έργου της παραπάνω επιτροπής, παρα- 
δίδονται στον Διευθυντή της αντίστοιχης Εκπαιδευτικής 
Μονάδας και αναρτώνται εντός δύο (2) ημερών στον πί¬ 
νακα Ανακοινώσεων της Εκπαιδευτικής Μονάδας. 

VI. Ο Διευθυντής της εκπαιδευτικής μονάδας αιτείται με 
ΦΑΞ στη Διεύθυνση Εκπαίδευσης την έγκριση των κενών 
του θέσεων κατά κλάδο και ειδικότητα. Μετά την έγκριση, 
ειδοποιεί τους υποψήφιους του πίνακα αξιολόγησης - με 

τηλεγράφημα ή κάθε πρόσφορο μέσο που αποδεικνύει 
ότι έλαβαν γνώση - κατά απόλυτη σειρά προτεραιότητας. 

ΑΠΟΚΛΕΙΣΜΟΣ ΑΠΟ ΤΗ ΔΙΑΔΙΚΑΣΙΑ ΕΠΙΛΟΓΗΣ 

Αποκλείεται από τη διαδικασία επιλογής ωρομισθίων 
εκπαιδευτικών υποψήφιος/ α, ο/ η οποίος/α: 

- Έχει αξιολογηθεί και προσληφθεί στα ΤΕΕ του ΟΑΕΔ 
και αποχωρεί οικειοθελώς κατά τη διάρκεια του σχολικού 
έτους, πλην των περιπτώσεων κύησης και ασθένειας δι¬ 
κής του ή συζύγου του ή συγγενών Ά βαθμού, αποκλείε¬ 
ται από τις προκηρύξεις των δύο επόμενων σχολικών 
ετών. 

- Δεν έχει τα απαιτούμενα τυπικά προσόντα σύμφωνα με 
την αντίστοιχη προκήρυξη ειδικοτήτων. 

- Δεν υποβάλλει αντίγραφα ή επικυρωμένα φωτοαντί¬ 
γραφα τίτλων σπουδών. 

- Δεν υποβάλλει αναγνώριση του βασικού τίτλου σπου¬ 
δών αλλοδαπής από τα σχετικά αρμόδια όργανα (ΔΙ- 
ΚΑΤΣΑ, Συμβούλιο Ισοτιμιών κ.λ.π.). 

- Δεν έχει υποβάλλει αντίγραφο δελτίου ταυτότητας. 

- Έχει αξιολογηθεί από τον Διευθυντή του ΤΕΕ ως ακα¬ 
τάλληλος/ η με βάση στοιχεία που προκύπτουν από προη¬ 
γούμενη στον Ο.Α.Ε.Δ. διδακτική του απασχόληση και 
αφού έχει αποσταλεί προς τη Δ/νση Εκπαίδευσης μέχρι 
τη λήξη του προηγούμενου διδακτικού έτους τεκμηριω¬ 
μένη έκθεση του Διευθυντή του ΤΕΕ. 

- Έχει κατά το παρελθόν υποβάλλει ψευδή δήλωση του 
Νόμου 1599/1986. 

- Έχει συμπληρώσει το 65ο έτος της ηλικίας του. 

Ε. ΚΡΙΤΗΡΙΑ ΕΠΙΛΟΓΗΣ - ΑΞΙΟΛΟΓΗΣΗ 

α) Για τους υποψηφίους ωρομισθίους εκπαιδευτικούς 
ισχύουν οι διατάξεις του Νόμου 1566/1985, Άρθρα 13 και 
14. 

β) Η αξιολόγηση των υποψηφίων γίνεται με βάση τα 
επόμενα κριτήρια: 

- Διδακτική Εμπειρία 

- Επαγγελματική εμπειρία 

- Παιδαγωγικές Σπουδές 

- Μεταπτυχιακές Σπουδές 

- Αυξημένα προσόντα κλάδων ΔΕ 

- Κοινωνικά κριτήρια 

- Βαθμός πτυχίου 

όπως παρακάτω: 

1. ΔΙΔΑΚΤΙΚΗ ΕΜΠΕΙΡΙΑ 

Το σύνολο των ωρών διδακτικής εμπειρίας των τελευ¬ 
ταίων δεκαπέντε ετών (15) από την τελευταία ημέρα 
ισχύος της προκήρυξης με βάση τα αναγραφόμενα στην 
παράγραφο Β.5 αξιολογείται ως εξής: 

Στο ίδιο χρονικό διάστημα δεν είναι δυνατό να συνυπο¬ 
λογίζεται διδακτική εμπειρία περισσότερη από 28 διδα¬ 
κτικές ώρες ανά εκπαιδευτική εβδομάδα. 

Κάθε ώρα διδακτικής Εμπειρίας σε Β'βάθμια εκπαίδευ¬ 
ση βαθμολογείται με 1 (ένα) μόριο. 

2. ΕΠΑΓΓΕΛΜΑΤΙΚΗ ΕΜΠΕΙΡΙΑ 

Στο ίδιο χρονικό διάστημα μόνο μία επαγγελματική 
εμπειρία αξιολογείται. 

Κάθε ημέρα εργασίας επαγγελματικής εμπειρίας των 
τελευταίων τριών ετών για τους υποψήφιους των κλάδων 
ΠΕ, ΤΕ και ΔΕ από την τελευταία ημέρα ισχύος της προ¬ 
κήρυξης με βάση τα αναγραφόμενα στην παράγραφο ( 
Β.6) αξιολογείται με: 

-ένα (1) μόριο για τους κλάδους ΠΕ 

- ένα (1) μόριο για τους κλάδους ΤΕ 

- ένα (1) μόριο για τους κλάδους ΔΕ ως εξής: 


α) ΚΛΑΔΟΙ ΠΕ 
ΗΜΕΡΕΣ ΕΡΓΑΣΙΑΣ X 1 X 1 
Ή ΜΗΝΕΣ ΕΡΓΑΣΙΑΣ X 25 X 1 
Ή ΕΤΗ ΕΡΓΑΣΙΑΣ X 300 X 1 
β) ΚΛΑΔΟΙ ΤΕ 
ΗΜΕΡΕΣ ΕΡΓΑΣΙΑΣ X 1 X 1 
Ή ΜΗΝΕΣ ΕΡΓΑΣΙΑΣ X 25 X 1 
Ή ΕΤΗ ΕΡΓΑΣΙΑΣ X 300 X 1 
γ) ΚΛΑΔΟΙ ΔΕ 
ΗΜΕΡΕΣ ΕΡΓΑΣΙΑΣ X 1 X 1 
Ή ΜΗΝΕΣ ΕΡΓΑΣΙΑΣ X 25 X 1 
Ή ΕΤΗ ΕΡΓΑΣΙΑΣ X 300 X 1 

3. ΠΑΙΔΑΓΩΓΙΚΕΣ ΣΠΟΥΔΕΣ 

Οι υποψήφιοι κάτοχοι Παιδαγωγικών σπουδών όπως 
αυτές προβλέπονται από την παράγραφο (β.4) μοριοδο- 
τούνται με 2000 μόρια τα οποία προστίθενται στο σύνολο 
των μορίων τους. 

4. ΜΕΤΑΠΤΥΧΙΑΚΕΣ ΣΠΟΥΔΕΣ 

Στους υποψήφιους κλάδου ΠΕ κατόχους μεταπτυχια¬ 
κών σπουδών όπως αυτές προβλέπονται από την παρά¬ 
γραφο (Β.3) προσμετρούνται για Μεταπτυχιακό (ΜαεΙθη 
κ.λ.π.) 1000 μόρια ή Διδακτορικό 3.000 μόρια. Αξιολογεί¬ 
ται μέχρι ένας (1) τίτλος τα μόρια του οποίου προστίθε¬ 
νται στο σύνολο των μορίων του. 

5. ΑΥΞΗΜΕΝΑ ΠΡΟΣΟΝΤΑ ΚΛΑΔΩΝ ΔΕ 

Στους υποψήφιους κλάδων ΔΕ λαμβάνονται υπόψη και 
αξιολογούνται το απολυτήριο ΤΕΕ Α' κύκλου εφόσον είναι 
αντίστοιχης ειδικότητας της προκήρυξης καιτο απολυτή¬ 
ριο λυκείου. 

α) Στους υποψήφιους κλάδου ΔΕ κατόχους απολυτηρί¬ 
ου ΤΕΕ Α' κύκλου προσμετρούνται 2000 μόρια. 

β) Στους υποψήφιους του κλάδου ΔΕ κατόχους απολυ¬ 
τηρίου λυκείου προσμετρούνται 1000 μόρια. 

6. ΚΟΙΝΩΝΙΚΑ ΚΡΙΤΗΡΙΑ 

Σε κάθε υποψήφιο/α στο σύνολο των μορίων του προ¬ 
στίθενται 100 μόρια για το πρώτο τέκνο, 200 μόρια για το 
δεύτερο τέκνο, 300 μόρια για το τρίτο τέκνο, [συμπερι- 
λαμβάνονταςτα ενήλικα τέκνα με αναπηρίες ανίκανα ισο- 
βίως για εργασία, που τον επιβαρύνουν φορολογικά]. 
Όπως προκύπτει από το Ε1 της φορολογικής δήλωσης 
του οικονομικού έτους που λήγει η προκήρυξη ή του 
προηγούμενου έτους, εφόσον δεν έχει νόμιμα υποβάλει 
δήλωση για το έτος που λήγει η προκήρυξη. Γ ια κάθε τέ¬ 
κνο πέρα του τρίτου προστίθενται 100 μόρια. 

7. ΒΑΘΜΟΣ ΠΤΥΧΙΟΥ 

Ο βαθμός πτυχίου λαμβάνεται υπόψη, εφόσον οι υπο¬ 
ψήφιοι ισοβαθμούν στους πίνακες αξιολόγησης και προη¬ 
γείται ο έχων μεγαλύτερο βαθμό πτυχίου. 

Υποψήφιοι που ο βαθμός δεν αναγράφεται αλλά υπάρ¬ 
χει μόνον ο χαρακτηρισμός ΚΑΛΩΣ, Λ. ΚΑΛΩΣ και ΑΡΙΣΤΑ 
θεωρείται ο βαθμός πτυχίου ως εξής: 

ΚΑΛΩΣ = 5 

Λ. ΚΑΛΩΣ = 6,5 

ΑΡΙΣΤΑ = 8,5 

Σε περίπτωση που ο βαθμός έχει εκδοθεί από εκπαι¬ 
δευτικό ίδρυμα του εξωτερικού πρέπει ο υποψήφιος να 
υποβάλλει βεβαίωση αντιστοιχίας του βαθμού σπουδών 
από αρμόδιο φορέα (ΔΙΚΑΤΣΑ, ΙΤΕ, ΟΕΕΚ κλπ). 

Σε περίπτωση που ο βαθμός δεν αναφέρεται σε δεκα- 
βάθμια κλίμακα ή δεν συνοδεύεται από βεβαίωση αντι¬ 
στοιχίας του από αρμόδιο φορέα ως βαθμός πτυχίου θε¬ 
ωρείται το πέντε (5). 

ΣΤ. ΔΗΜΙΟΥΡΓΙΑ ΠΙΝΑΚΩΝ ΑΞΙΟΛΟΓΗΣΗΣ 

1. ΚΛΑΔΟΙ ΠΕ01, ΠΕ02, ΠΕ03, ΠΕ04, ΠΕ05, ΠΕ06, 
ΠΕ07, ΠΕ08, ΠΕ11, ΠΕ15, ΠΕ16. 

(Απόφοιτοι ΑΕΙ κλάδων των οποίων ο βασικός τίτλος 
σπουδών εμπεριέχει παιδαγωγικό τίτλο.) 

- Καταρτίζεται πίνακας υποψηφίων με κριτήριο το 
άθροισμα των μορίων της διδακτικής εμπειρίας στα ΤΕΕ 
ή Σχολές του Ο.Α.Ε.Δ., στη β' βάθμια εκπαίδευση, των μο¬ 
ρίων του Μεταπτυχιακού Τίτλου, εφόσον υπάρχει και των 
μορίων των κοινωνικών κριτηρίων, εφόσον υπάρχουν. 

- Σε περίπτωση ισοβαθμίας προηγείται ο υποψήφιος με 
το μεγαλύτερο αριθμό τέκνων. 

- Εφόσον εξαντληθούν οι υποψήφιοι του παραπάνω πί¬ 
νακα προσλαμβάνονται από νέο πίνακα υποψήφιοι συ¬ 
νταξιούχοι και όσοι πολιτικοί, διοικητικοί υπάλληλοι του 
κράτους και των ΝΠΔΔ υπάγονται στις διατάξεις του νό¬ 
μου 2683/1999 ΦΕΚ Α19, που αξιολογούνται μετά ίδια ως 
άνω κριτήρια. 

2. ΛΟΙΠΟΙ ΚΛΑΔΟΙ ΠΕ&ΤΕ 

(Απόφοιτοι ΑΕΙ κλάδων των οποίων ο βασικός τίτλος 
σπουδών δεν εμπεριέχει παιδαγωγικό τίτλο, απόφοιτοι 
ΤΕΙ και απόφοιτοι ΤΕΕ β' κύκλου και ισότιμων). 

- Καταρτίζεται πίνακας υποψηφίων με κριτήριο το 
άθροισμα των μορίων της διδακτικής εμπειρίας, σε ΤΕΕ ή 
Σχολές του Ο. Α. Ε.Δ., σε β' βάθμια και εκπαίδευση, των μο¬ 
ρίων της επαγγελματικής εμπειρίας, των μορίων του παι¬ 
δαγωγικού τίτλου, εφόσον υπάρχει, των μορίων του Με¬ 
ταπτυχιακού Τίτλου, εφόσον υπάρχει και των μορίων των 
κοινωνικών κριτηρίων, εφόσον υπάρχουν. 

- Σε περίπτωση ισοβαθμίας προηγείται ο υποψήφιος με 
το μεγαλύτερο αριθμό τέκνων. 

- Εφόσον εξαντληθούν οι υποψήφιοι των παραπάνω πι¬ 
νάκων προσλαμβάνονται από νέο πίνακα υποψήφιοι συ¬ 
νταξιούχοι και όσοι πολιτικοί, διοικητικοί υπάλληλοι του 
κράτους και των ΝΠΔΔ υπάγονται στις διατάξεις του νό¬ 
μου 2683/1999 ΦΕΚ Α19, που αξιολογούνται με τα ίδια ως 
άνω κριτήρια. 

3. ΚΛΑΔΟΙ ΔΕ 

Γιατους υποψήφιους κατηγορίας ΔΕ. 

- Οι υποψήφιοι πρέπει να έχουν περατώσει την υποχρε¬ 
ωτική εκπαίδευση του Ν. 1566/1985. 

- Καταρτίζεται πίνακας υποψηφίων με κριτήριο το 
άθροισμα των μορίων της διδακτικής εμπειρίας στα ΤΕΕ 
ή Σχολές του Ο.Α.Ε.Δ., της β' βάθμιας εκπαίδευσης, των 
μορίων της επαγγελματικής εμπειρίας, των μορίων του 
απολυτηρίου Λυκείου ή απολυτηρίου ΤΕΕ Α' κύκλου ή ισό¬ 
τιμου, εφόσον υπάρχει και των μορίων των κοινωνικών 
κριτηρίων, εφόσον υπάρχουν. 

- Σε περίπτωση ισοβαθμίας προηγείται ο έχων μεγαλύ¬ 
τερη επαγγελματική εμπειρία. 

- Σε περίπτωση νέας ισοβαθμίας προηγείται ο υποψή¬ 
φιος με τον μεγαλύτερο αριθμό τέκνων. 

- Για τους κλάδους στους οποίους απαιτείται άσκηση 
επαγγέλματος ή βιβλιάριο υγείας είναι απαραίτητη η προ¬ 
σκόμιση νόμιμα επικυρωμένου φωτοαντιγράφου. 

Ειδικά για τις περιπτώσεις υποψηφίων ΔΕ με επάρκεια 
διδασκαλίας ξένων γλωσσών, οι υποψήφιοι θα αξιολο¬ 
γούνται με τη διαδικασία αξιολόγησης των υποψηφίων 
ΠΕ της αντίστοιχης ειδικότητας. 

- Εφόσον εξαντληθούν οι υποψήφιοι του παραπάνω πί¬ 
νακα προσλαμβάνονται από νέο πίνακα υποψήφιοι συ¬ 
νταξιούχοι και όσοι πολιτικοί, διοικητικοί υπάλληλοι του 
κράτους και των ΝΠΔΔ υπάγονται στις διατάξεις του νό¬ 


μου 2683/1999 ΦΕΚΑ19, που αξιολογούνται μετά ίδια ως 
άνω κριτήρια. 

Ζ. Σε περίπτωση που για τη λειτουργία και την ολοκλη¬ 
ρωμένη εκπαίδευση κάποιας ειδικότητας απαιτούνται αυ¬ 
ξημένα τυπικά προσόντα για τους ωρομίσθιους εκπαι¬ 
δευτικούς, αυτά θα αναφέρονται σαφώς στην προκήρυξη 
της αντίστοιχης ειδικότητας, θα δημιουργείται ειδικός πί¬ 
νακας αξιολόγησης των υποψηφίων, οι οποίοι διαθέτουν 
τα απαιτούμενα αυξημένα τυπικά προσόντα, και από τον 
πίνακα αυτό θα γίνεται και η επιλογή των ωρομισθίων εκ¬ 
παιδευτικών. 

Η ανάγκη ύπαρξηςτωναυξημένωντυπικώνπροσόντων, 
που μπορεί να προκύπτει από την εφαρμογή ειδικών προ¬ 
γραμμάτων ή την ιδιαιτερότητα λειτουργίας κάποιας ειδι¬ 
κότητας σε συγκεκριμένη Εκπαιδευτική Μονάδα κλπ, θα 
κρίνεται από τον Διευθυντή της Εκπαιδευτικής Μονάδας 
ο οποίος θα υποβάλει σχετική πρόταση στη Διεύθυνση 
Εκπαίδευσης του Ο.Α.Ε.Δ. πλήρως αιτιολογημένη και τε¬ 
λικά θα εγκρίνεται από τη Διεύθυνση Εκπαίδευσης. 

Η. Για την λειτουργία εργαστηρίων που χρησιμοποιεί ο 
Ο.Α.Ε.Δ. και ανήκουν σε εγκαταστάσεις άλλων φορέων, 
όπως Ναύσταθμος Σαλαμίνας, ΠΥΡΚΑΛκ.τ.λ., μπορείοΟρ- 
γανισμός με απόφαση Διοικητή να προσλαμβάνει εκπαι¬ 
δευτικό προσωπικό που προτείνουν οι φορείς που ανήκουν 
οι εγκαταστάσεις, εφόσον οι προτεινόμενοι εκπαιδευτικοί 
έχουν τα απαιτούμενα τυπικά προσόντα που απαιτούνται 
από το αναλυτικό πρόγραμμα της ειδικότητας. 

Θ. Κατά τη διάρκεια του σχολικού έτους, εφόσον δημι- 
ουργηθούν ανάγκες εκπαιδευτικού προσωπικού και εξα¬ 
ντληθούν όλοι οι υποψήφιοι των αντίστοιχων πινάκων 
αξιολόγησης, δύναται ο Ο.Α.Ε.Δ. να προσλαμβάνει εκπαι¬ 
δευτικό προσωπικό με κατευθείαν πρόσληψη μέχρι την 
ολοκλήρωση της διαδικασίας πρόσληψης κατά τις διατά¬ 
ξεις της παρούσας και εφόσον οι προσλαμβανόμενοι κέ- 
κτηνται τα προσόντα των κλάδων και ειδικοτήτων της 
προκήρυξης που θα καλύψουν. Οι παραπάνω προσλή¬ 
ψεις γίνονται με απόφαση του Διοικητή του Ο.Α.Ε.Δ.. 

Ια. Η πρόσληψη των επιλεγόμενων ωρομισθίων εκπαι¬ 
δευτικών κατά ΤΕΕ γίνεται με απόφαση του Διοικητή του 
Ο.Α.Ε.Δ.. 

Ιβ. Κάθε άλλη λεπτομέρεια που δεν περιλαμβάνεται 
στην παρούσα απόφαση και προκύπτει κατά την διαδικα¬ 
σία επιλογής έκτατου εκπαιδευτικού προσωπικού των 
ΤΕΕ του Ο.Α.Ε.Δ. ρυθμίζεται με απόφαση του Διοικητή 
του Ο.Α.Ε.Δ. 

Η υπ’ αριθμ. 190862/7.8.2004 απόφασή μας παύει να 
ισχύει από την δημοσίευση της παρούσας, η οποία δημο¬ 
σιεύεται στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιουλίου 2004 

Ο ΥΠΟΥΡΓΟΣ 

ΠΑΝΟΣ ΠΑΝΑΓΙΩΤΟΠΟΥΛΟΣ 
-♦- 

Αριθ. 5118.59/01 (2) 

Υπερωριακή εργασίαμονίμου προσωπικού Λ.Τ. ΩΡΩΠΟΥ 
Β’ εξαμήνου 2004. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 16 του Ν. 3205/2003 (ΦΕΚ 

297 Α’) «Μισθολογικές ρυθμίσεις λειτουργών και υπαλλή- 
λωντου Δημοσίου, ΝΠΔΔ και ΟΤΑ, μονίμων στελεχώντων 
Ενόπλων Δυνάμεων και αντιστοίχων της Ελληνικής Αστυ¬ 
νομία, του Πυροσβεστικού και Λιμενικού Σώματος και άλ¬ 
λες συναφείς διατάξεις». 

2. Την υπ’ αριθμ. 2/72757/002/31.12.2003 εγκύκλιο του 
Υπουργείου Οικονομικών/Γ.Λ.Κ. 

3. Το υπ’ αριθμ. 173/16.6.2004 έγγραφο του Λ.Τ. ΩΡΩ- 
ΠΟΥ. 

4. Την υπ’ αριθμ. 33/2004 Πράξη της Λιμενικής Επιτρο¬ 
πής Λ.Τ. ΩΡΩΠΟΥ, αποφασίζουμε: 

1. α. Την έγκριση πραγματοποίησης απογευματινής 
υπερωριακής εργασίας τριακοσίων πενήντα (350) ωρών 
συνολικά, με αμοιβή, για την μοναδική υπάλληλο του Λι¬ 
μενικού Ταμείου ΩΡΩΠΟΥ για την αντιμετώπιση εποχια¬ 
κών και εκτάκτων υπηρεσιακών αναγκών, για το Β’ εξάμη¬ 
νο 2004 και ειδικότερα: 

»- Τήρηση - σύνταξη - διεκπεραίωση πρακτικών, εγγρά¬ 
φων, τήρηση λογιστικών βιβλίων, έκδοση χρηματικών 
ενταλμάτων, εισπράξεις εσόδων, μισθωμάτων - τελών. 

Οι ώρες απογευματινής υπερωριακής εργασίας δεν 
μπορεί να υπερβαίνουν τις εξήντα (60) μηνιαίως. 

2. Το ύψος της δαπάνης που θα προκύψει από την ανω¬ 
τέρω αιτία ανέρχεται στο ποσό των 3.000,00 ΕΥΡΩ περί¬ 
που και θα βαρύνει τον Προϋπολογισμό του Λ.Τ. ΩΡΩ- 
ΠΟΥ έτους 2004 στον οποίο υπάρχει σχετική εγγεγραμ¬ 
μένη πίστωση στον ΚΑΕ 0261 και δεν μπορεί σε καμία 
περίπτωση να υπερβαίνει κατά μήνα το ένα δωδέκατο 
(1/12) των εγγεγραμμένων στον οικείο προϋπολογισμό 
πιστώσεων. 

Υπεύθυνος για την εκτέλεση των υπερωριών ορίζεται ο 
Πρόεδρος του Λ.Τ. ΩΡΩΠΟΥ. 

3. Η απόφαση αυτή να δημοσιευθεί στην Εφημερίδα της 
Κυβέρνησης και ισχύει αναδρομικά ένα μήνα πριν τη δη¬ 
μοσίευση της και έως 31.12.2004. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 6 Ιουλίου 2004 

Ο ΥΠΟΥΡΓΟΣ 

ΜΑΝΩΛΗΣ Κ. ΚΕΦΑΛΟΓΙΑΝΝΗΣ 
-♦- 

Αριθ. 5118.38/01 (3) 

Έγκριση Υπερωριακής εργασίας μονίμου προσωπικού 
Λ.Τ. Ν. ΜΕΣΣΗΝΙΑΣ Β’ εξαμήνου 2004. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 16 του Ν. 3205/2003 (ΦΕΚ 
297 Α’) «Μισθολογικές ρυθμίσεις λειτουργών και υπαλλή- 
λωντου Δημοσίου, ΝΠΔΔ και ΟΤΑ, μονίμων στελεχώντων 
Ενόπλων Δυνάμεων και αντιστοίχων της Ελληνικής Αστυ¬ 
νομία, του Πυροσβεστικού και Λιμενικού Σώματος και άλ¬ 
λες συναφείς διατάξεις» 

2. Την υπ’ αριθμ. 2/72757/002/31.12.2003 εγκύκλιο του 
Υπουργείου Οικονομικών/Γ.Λ.Κ. 

3. Το υπ’ αριθμ. 479/13.5.2004 έγγραφο του Λ.Τ.Ν. 
ΜΕΣΣΗΝΙΑΣ. 

4. Την υπ’ αριθμ. 72/2004 Πράξη της Λιμενικής Επιτρο¬ 
πής Λ.Τ. ΜΕΣΣΗΝΙΑΣ, αποφασίζουμε: 

1. α. Την έγκριση πραγματοποίησης απογευματινής 
υπερωριακής εργασίας εξακοσίων πενήντα (650) ωρών 


συνολικά, με αμοιβή, για τρεις (03) υπαλλήλους του Λιμε¬ 
νικού Ταμείου Ν. ΜΕΣΣΗΝΙΑΣ επί συνόλου πέντε (05) 
υπαλλήλων, για την αντιμετώπιση εποχιακών και εκτά¬ 
κτων υπηρεσιακών αναγκών, για το Β’ εξάμηνο 2004 και 
ειδικότερα: 

Παροχή υπηρεσιών σε πλοία Ε/Γ-Φ/Γ-Τ/Κ-0/Κ (υδρο- 
δότηση, παροχή ρεύματος στα πλοία, παραλαβή, ταξινό¬ 
μηση, αποθήκευση, παράδοση, ζύγιση εμπορευμάτων). 

»- Επίβλεψη των λιμενικών έργων - συντήρηση και επι¬ 
σκευή τους. Οι ώρες απογευματινής υπερωριακής εργα¬ 
σίας δεν μπορεί να υπερβαίνουν τις εξήντα (60) ανά υπάλ¬ 
ληλο μηνιαίως. 

2. Το ύψος της δαπάνης που θα προκύψει από την ανω¬ 
τέρω αιτία ανέρχεται στο ποσό των 5000,00 ΕΥΡΩ περί¬ 
που και θα βαρύνει τον Προϋπολογισμό του Λ.Τ. έτους 
2004 στον οποίο υπάρχει σχετική εγγεγραμμένη πίστωση 
στον ΚΑΕ 0261 και δεν μπορεί σε καμία περίπτωση να 
υπερβαίνει κατά μήνα το ένα δωδέκατο (1/12) των εγγε¬ 
γραμμένων στον οικείο προϋπολογισμό πιστώσεων. 

Ο αριθμός του προσωπικού που θα απασχολείται υπε- 
ρωριακά κάθε φορά, καθώς και ο αριθμός των ωρών θα 
εξαρτηθεί από τις πραγματικές υπηρεσιακές ανάγκες και 
θα καθορισθεί με απόφαση του Προέδρου του Λ.Τ. Ν. 
ΜΕΣΣΗΝΙΑΣ, 

3. Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει αναδρομικά ένα μήνα πριντη δη¬ 
μοσίευσή της και έως 31.12.2004. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 6 Ιουλίου 2004 

Ο ΥΠΟΥΡΓΟΣ 

ΜΑΝΩΛΗΣ Κ. ΚΕΦΑΛΟΓΙΑΝΝΗΣ 
-*- 

Αριθ. 5118.42/01 (4) 

Έγκριση Υπερωριακής εργασίας Β' εξαμήνου μονίμου 

προσωπικού του Λιμενικού Ταμείου ΠΟΡΤΟ ΡΑΦΤΗ. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 16 του Ν. 3205/2003 (ΦΕΚ 
297 Α’) «Μισθολογικές ρυθμίσεις λειτουργών και υπαλλή¬ 
λων του Δημοσίου, ΝΠΔΔ και ΟΤΑ, μονίμων στελεχώντων 
Ενόπλων Δυνάμεων και αντιστοίχων της Ελληνικής Αστυ¬ 
νομίας, του πυροσβεστικού και Λιμενικού Σώματος και 
άλλες συναφείς διατάξεις». 

2. Την υπ’ αριθμ. 2/72757/002/31.12.2003 εγκύκλιο του 
Υπουργείου Οικονομικών/Γ.Λ.Κ. 

3. Την υπ’ αριθμ. 36/2004 πράξη της Λιμενικής Επιτρο¬ 
πής Πόρτο Ράφτη. 

4. Το υπ’ αριθμ. 110/16.6.2004 έγγραφο Λιμενικού Τα¬ 
μείου Πόρτο Ράφτη, αποφασίζουμε: 

1. Την έγκριση πραγματοποίησης απογευματινής υπε- 
ρωριακής εργασίας με αμοιβή τριακοσίων (300) ωρών για 
τον μοναδικό υπάλληλο του Λ.Τ. Πόρτο Ράφτη, για την 
αντιμετώπιση εποχιακών και εκτάκτων υπηρεσιακών ανα¬ 
γκών κατά το Β’ εξάμηνο έτους 2004 και ειδικότερα: 

»- Διεκπεραίωση διοικητικών θεμάτων πέραν του κανο¬ 
νικού ωραρίου λόγω του μεγάλου φόρτου εργασίας όπως 
τήρηση - σύνταξη - διεκπεραίωση πρακτικών, εγγράφων, 
τήρηση λογιστικών βιβλίων, έκδοση χρηματικών ενταλ¬ 
μάτων, είσπραξη εσόδων και απόδοση κρατήσεων. 

Οι ώρες απογευματινής υπερωριακής εργασίας δεν 
μπορεί να υπερβαίνουν τις εξήντα (60) ανά υπάλληλο μη- 
νιαίως. 

Το ύψος της δαπάνης που θα προκύψει από την ανωτέ¬ 
ρω αιτία ανέρχεται στο ποσό των 1.263,00 ΕΥΡΩ περίπου, 
θα βαρύνει τον προϋπολογισμό του Λιμενικού Ταμείου 
έτους 2004, στον οποίο υπάρχει σχετική εγγεγραμμένη 
πίστωση στον ΚΑΕ 0261 και δεν μπορεί σε καμία περίπτω¬ 
ση να υπερβαίνει κατά μήνα το ένα δωδέκατο (1/12) των 
εγγεγραμμένων στον οικείο Προϋπολογισμό Πιστώσεων. 
Ο αριθμός των ωρών, θα εξαρτηθεί από τις πραγματικές 
υπερωριακές ανάγκες και θα καθοριστεί με απόφαση του 
Προέδρου του Λιμενικού Ταμείου. 

2. Η απόφαση αυτή να δημοσιευθεί στην Εφημερίδατης 
Κυβέρνησης και ισχύει αναδρομικά ένα μήνα πριν τη δη¬ 
μοσίευσή της και έως 31.12.2004. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 6 Ιουλίου 2004 

Ο ΥΠΟΥΡΓΟΣ 

ΜΑΝΩΛΗΣ Κ. ΚΕΦΑΛΟΓΙΑΝΝΗΣ 
- 1 - 

Αριθ. 5118.34/01 (5) 

Έγκριση Υπερωριακής εργασίας Β’ εξαμήνου μονίμου 
προσωπικού του Λιμενικού Ταμείου ΛΑΓΟΣ. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 16του Ν. 3205/2003 (ΦΕΚ 
297 Α’) «Μισθολογικές ρυθμίσεις λειτουργών και υπαλλή¬ 
λων του Δημοσίου, ΝΠΔΔκαιΟΤΑ, μονίμων στελεχών των 
Ενόπλων Δυνάμεων και αντιστοίχων της Ελληνικής Αστυ¬ 
νομίας, του πυροσβεστικού και Λιμενικού Σώματος και 
άλλες συναφείς διατάξεις». 

2. Την υπ’ αριθμ. 2/72757/002/31.12.2003 εγκύκλιο του 
Υπουργείου Οικονομικών/Γ.Λ.Κ. 

3. Το υπ’ αριθμ. 232/15.6.2004 έγγραφο Λιμενικού Τα¬ 
μείου Λάγος. 

4. Την υπ’ αριθμ. 7/2/4.5.2004 πράξη της Λιμενικής Επι¬ 
τροπής Λάγος, αποφασίζουμε: 

1. Την έγκριση πραγματοποίησης απογευματινής υπε- 


ρωριακής εργασίας με αμοιβή εκατόν πενήντα (150) 
ωρών για τον μοναδικό υπάλληλο του Λ.Τ. ΛΑΓΟΥΣ, για 
την αντιμετώπιση εποχιακών και εκτάκτων υπηρεσιακών 
αναγκών κατά το Β’ εξάμηνο έτους 2004 και ειδικότερα: 

>■ Διεκπεραίωση διοικητικών θεμάτων του Λ.Τ. 

>■ Κλείσιμο των βιβλίων και την προετοιμασία παράδο¬ 
σης της Υπηρεσίας στον Δήμο Αβδήρων. 

>- Διεκπεραίωση του αυξημένου φόρτου εργασίας που 
προέρχεται από την αύξηση της εμπορευματικής κίνησης 
του λιμανιού Λάγος και τη διασφάλιση των εσόδων της 
Υπηρεσίας (έλεγχος ωρών εργασίας μηχ/των έργων, πο¬ 
σότητας εμ/των, ειδοποιήσεις - βεβαιώσεις οφειλής). 

>- Έλεγχο και καταγραφή των σκαφών που ελλιμενίζο¬ 
νται στα πέντε (5) λιμάνια δικαιοδοσίας του Λιμενικού Τα¬ 
μείου Λάγος, προκειμένου να βεβαιώνονται έσοδα υπέρ 
αυτού. 

Οι ώρες απογευματινής υπερωριακής εργασίας δεν 
μπορεί να υπερβαίνουν τις εξήντα (60) μηνιαίως. 

Το ύψος της δαπάνης που θα προκύψει από την ανωτέ¬ 
ρω αιτία ανέρχεται στο ποσό των 606,00 ΕΥΡΩ περίπου, 
θα βαρύνει τον προϋπολογισμό του Λιμενικού Ταμείου 
έτους 2004, στον οποίο υπάρχει σχετική εγγεγραμμένη 
πίστωση στον ΚΑΕ 0261 και δεν μπορεί σε καμία περίπτω¬ 
ση να υπερβαίνει κατά μήνα το ένα δωδέκατο (1/12) των 
εγγεγραμμένων στον οικείο Προϋπολογισμό Πιστώσεων. 

Ο αριθμός των ωρών, θα εξαρτηθεί από τις πραγματι¬ 
κές υπερωριακές ανάγκες και θα καθοριστεί με απόφαση 
του Προέδρου του Λιμενικού Ταμείου. 

2. Η απόφαση αυτή να δημοσιευθεί στην Εφημερίδατης 
Κυβέρνησης και ισχύει αναδρομικά ένα μήνα πριν τη δη¬ 
μοσίευσή της και έως 31.12.2004. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 6 Ιουλίου 2004 

Ο ΥΠΟΥΡΓΟΣ 

ΜΑΝΩΛΗΣ Κ. ΚΕΦΑΛΟΓΙΑΝΝΗΣ 

Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210)413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ - Πλ.Κωνσταντινουπόλεως 


(2410)597449 
(26610) 89 127 
(26610) 89 105 
(2810) 396 409 
(22510) 46 888 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θιιιό, προσαυξανόμενη κατά 0,20 ουίΌ για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 ουίΌ ανά σελίδα. 

Σε μορφή Οϋ: 


Τεύχος 


Περίοδος 


Ευπο 


Τεύχος 


Περίοδος ΕυΠΟ 


Α' 

Ετήσιο 

150 

Α 

3μηνιαίο 

40 

Α' 

Μηνιαίο 

15 

Β’ 

Ετήσιο 

300 

Β' 

3μηνιαίο 

80 

Β' 

Μηνιαίο 

30 

Γ 

Ετήσιο 

50 

Δ' 

Ετήσιο 

220 

Δ' 

3μηνιαίο 

60 


Αναπτυξιακών Πράξεων Ετήσιο 50 

Ν.Π.Δ.Δ. Ετήσιο 50 

Παράρτημα Ετήσιο 50 

Εμπορικής και Βιομηχανικής Ιδιοκτησίας Ετήσιο 100 

Ανωτάτου Ειδικού Δικαστηρίου Ετήσιο 5 

Διακηρύξεων Δημοσίων Συμβάσεων Ετήσιο 200 

Διακηρύξεων Δημοσίων Συμβάσεων Εβδομαδιαίο 5 

Α.Ε. & Ε.Π.Ε Μηνιαίο 100 


• Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οά-Γοτπ και μέχρι 100 σελίδες σε 5 ουίΌ προσαυξανόμενη 
κατά 1 θυΐΌ ανά 50 σελίδες. 

• Η τιμή πώλησης σε μορφή οά- γογπ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυΐΌ ανά έτος. 

Τα παραπάνω οά-Γοπι διατίθονται ύστερα από σχετική παραγγελία και αφορούν Φ.Ε.Κ. που έχουν δημοσιευτεί μετά από το έτος1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά : 210- 9472555 , ί3Χ :210-9472556 ίπίοπίθΐ: ΗΜρ://νννννν.θί. 9 ΐ·. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙβιτιβί 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 ουτο ανά έτος παλαιότητας και ανά τεύχος. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίθΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
































